[ca] La tuberculosi (TB) és una malaltia infecciosa causada per diferents membres del complex Mycobacterium tuberculosis (MTBC), que pot afectar un ampli ventall d'hostes, inclosos els éssers humans i diferents espècies d'animals domèstics i salvatges. La TB continua sent un problema important de salut animal amb un elevat impacte econòmic a tot el món. En animals domèstics, com ara les cabres, els programes de control de la tuberculosi basats en la prova i el sacrifici dels animals positius no sempre són factibles. Per tant, en les últimes dècades s'ha renovat l'interès en la investigació sobre la vacunació contra la tuberculosi i les proves diagnòstiques associades a la vacuna per al control de la malaltia en els animals. En aquest sentit, la present tesi aporta informació sobre l'eficàcia de diferents estratègies de vacunació contra la TB caprina i les proves diagnòstiques associades a la vacuna en cabres. En el primer estudi es va avaluar l'eficàcia en el camp de la vacunació a llarg termini de cabres amb la vacuna atenuada viva Mycobacterium bovis Bacil Calmette-Guérin (BCG) (soca danesa 1331) en cinc granges caprines amb diferents característiques i maneig. La vacunació sistemàtica de cabrits per a la reposició amb BCG va contribuir a una reducció progressiva de la incidència i de la prevalença de TB en els ramats de cabres. El segon estudi va tractar la durada de les respostes immunes induïdes per la BCG en cabres i l'eficàcia de la vacunació i revacunació amb BCG al cap d'un any. La durada de les respostes immunes induïdes per la vacunació amb BCG va ser inferior a un any i no va conferir una protecció significativa després del desafiament experimental amb M. Caprae, ans el contrari, la revacunació amb BCG després d'un any de la primera vacunació va proporcionar una millor protecció contra la infecció amb M. caprae. En el tercer estudi es va avaluar l'eficàcia d'un candidat vacunal basat en Mycobacterium bovis inactivat per calor (HIMB) en cabres desafiades experimentalment amb M. caprae. La vacunació parenteral amb HIMB va conferir una protecció similar a la vacunació parenteral amb BCG, obrint el camí per a la seva avaluació en condicions de camp. En el quart estudi es va avaluar el complex antigènic P22 (obtingut per immunopurificació de la tuberculina del M. bovis) com a eina per al diagnòstic immunològic (humoral i mediat per cèl·lules) de la TB en cabres. L'estudi es va dur a terme en diferents contextos de vacunació: vacunació amb BCG i contra la paratuberculosi (Mycobacterium avium subesp. paratuberculosis - MAP) i vacuna MAP sola. En animals vacunats amb BCG i MAP, la interpretació combinada del diagnòstic serològic mitjançant P22 i proves cutànies va resultar en una bona estratègia de diagnòstic de la TB en termes d'especificitat i sensibilitat. En tots els estudis de la present tesi, el còctel d'antigen basat en les proteïnes ESAT-6 i CFP-10, aplicat per a l'assaig d'alliberament d'interferó-gamma, es va utilitzar per diferenciar els animals infectats dels vacunats (DIVA). No es va detectar cap reacció d'interferència diagnòstica en els animals vacunats i revacunats amb BCG ,ni en cabres vacunades amb HIMB, fet que confirma la idoneïtat del còctel antigènic ESAT-6 i CFP-10 com a prova diagnòstica DIVA. En síntesi, les troballes de la present tesi encoratgen a l'ús de vacunes contra la TB i de les proves diagnòstiques associades a la vacunació com a estratègia útil per al control de la TB en cabres.

[en] Tuberculosis (TB) is an infectious disease caused by different members of the Mycobacterium tuberculosis complex (MTBC) which can affect a wide range of hosts, including different species of domestic and wild animals and humans. TB is still an important animal health issue with a high economic impact worldwide. In domestic animals, such as goats, TB control programs based on test-and-slaughter of positives are not always feasible. Therefore, the interest in the research on TB vaccination and vaccine-associated diagnostic tests for the disease control in animals has been renewed. In this regard, the present thesis provided insights into the efficacy of different vaccination strategies against caprine TB and vaccine-associated diagnostic tests in goats. The first study evaluated the efficacy in the field of a long-term vaccination of goats with the live-attenuated Bacilli Calmette-Guérin (BCG) vaccine (Danish 1331 strain) in five goat farms with different characteristics and management. The systematic vaccination of replacement goat kids with BCG contributed to a progressive reduction of TB incidence and prevalence in goat herds. The second study addressed the duration of immune responses elicited by BCG in goats and the efficacy of BCG vaccination and revaccination after one year. The lifespan of immune responses evoked by BCG vaccination was lower than one year and did not confer significant protection after M. caprae experimental challenge. On the contrary, BCG revaccination after one year of first vaccination provided better protection against M. caprae challenge. The third study evaluated the efficacy of the Heat-Inactivated Mycobacterium bovis (HIMB) vaccine candidate in experimentally M. caprae infected goats. Parenteral vaccination with HIMB showed similar protection to parenteral BCG vaccination, paving the way for its evaluation under field conditions. The fourth study assessed the performance of the antigen complex P22 (obtained by immunopurification of M. bovis tuberculin) for cell-mediated and serological immunodiagnosis of TB in goats under different vaccination contexts: BCG and Mycobacterium avium subesp. paratuberculosis (MAP) vaccination and MAP vaccination alone. In BCG and MAP vaccinated animals, combined interpretation of serological diagnostic using P22 and skin tests was a performant TB diagnostic strategy in terms of specificity and sensitivity. In all studies of the present thesis, the antigen cocktail based on ESAT-6 and CFP-10 proteins, applied for the Interferon-gamma release assay, was used for Differentiating infected from vaccinated animals (DIVA). Any diagnostic interference reaction was detected neither in BCG nor in BCG revaccinated, nor in HIMB vaccinated goats, confirming the suitability of ESAT-6 and CFP-10 antigen cocktail as a DIVA diagnostic test. Overall findings of the present thesis encourage the use of vaccines against TB and the vaccine-associated diagnostic tests as a useful strategy for control of TB in goats.